CELEX: 32019D0015(01)
Language: et
Date: 2019-06-07 00:00:00
Title: Euroopa Keskpanga otsus (EL) 2019/1006, 7. juuni 2019, millega muudetakse otsust EKP/2011/20, millega kehtestatakse väärtpaberite keskdepositooriumidele TARGET2-Securities teenustele juurdepääsu kõlblikkuskriteeriumide rakendamise üksikasjalikud eeskirjad ja kord (EKP/2019/15)

20.6.2019   
               
               
                  ET
               
               
                  Euroopa Liidu Teataja
               
               
                  L 163/103
               
            
         EUROOPA KESKPANGA OTSUS (EL) 2019/1006,
         7. juuni 2019,
         millega muudetakse otsust EKP/2011/20, millega kehtestatakse väärtpaberite keskdepositooriumidele TARGET2-Securities teenustele juurdepääsu kõlblikkuskriteeriumide rakendamise üksikasjalikud eeskirjad ja kord (EKP/2019/15)
         EUROOPA KESKPANGA NÕUKOGU,
         võttes arvesse Euroopa Liidu toimimise lepingut,
         võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikleid 3.1, 12.1, 17, 18 ja 22,
         võttes arvesse 18. juuli 2012. aasta suunist EKP/2012/13 TARGET2-Securities kohta, (1) eelkõige selle artikli 4 lõike 2 punkti d ja artiklit 15,
         ning arvestades järgmist:
         
                     (1)
                  
                  
                     otsus EKP/2011/20 (2) sätestab avalduste esitamise korra väärtpaberite keskdepositooriumidele TARGET2-Securities teenustele juurdepääsuks, sealhulgas nõude, et väärtpaberite keskdepositoorium peab olema saanud positiivse hinnangu pädevalt ametiasutuselt vastavalt Euroopa Keskpankade Süsteemi/Euroopa Väärtpaberiturujärelevalve Komitee soovitustele väärtpaberiarveldussüsteemide kohta. Euroopa Keskpankade Süsteemi/Euroopa Väärtpaberiturujärelevalve Komitee soovitused väärtpaberiarveldussüsteemide kohta on asendatud makse- ja arveldussüsteemide komitee ning Rahvusvahelise Väärtpaberijärelevalve Organisatsiooni põhimõtetega finantsturu infrastruktuuride kohta (3) või nõuete kogumiga, mis neid põhimõtteid rakendab; näiteks Euroopa Parlamendi ja nõukogu määrus (EL) nr 909/2014 Euroopa Majanduspiirkonnas (4).
                  
               
                     (2)
                  
                  
                     25. jaanuaril 2019 võttis Euroopa Keskpanga (EKP) nõukogu vastu otsuse (EL) 2019/166 (EKP/2019/3), (5) millega asutati turuinfrastruktuuri nõukogu praegusel kujul. Enne seda oli turuinfrastruktuuri nõukogu kogunenud mitmel kujul, millest üks oli T2S juhatus.
                  
               
                     (3)
                  
                  
                     Eeskirjades ja korras, eelkõige väärtpaberite keskdepositooriumi (CSD) teises juurdepääsukriteeriumis, mida rakendatakse väärtpaberite keskdepositooriumide kõlblikkuskriteeriumide suhtes seoses juurdepääsuga TARGET2-Securities teenustele, on tehtud teatavaid muudatusi.
                  
               
                     (4)
                  
                  
                     Seetõttu tuleb otsust EKP/2011/20 vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Muudatused
            Otsust EKP/2011/20 muudetakse järgmiselt:
            
                        1)
                     
                     
                        Artikli 1 punkt 4 asendatakse järgmisega:
                        „4)   CSD teine juurdepääsukriteerium“ (CSD access criterion 2)– suunise EKP/2012/13 (*1) artikli 15 lõike 1 punktis b sätestatud kriteerium, mille kohaselt võimaldatakse CSDdele juurdepääs T2S teenustele eeldusel, et neid on positiivselt hinnanud pädevad asutused järgmise osas: i) Euroopa Parlamendi ja nõukogu määrus (EL) nr 909/2014 (*2) Euroopa Majanduspiirkonnas (EMP) asuvate CSDde osas, või ii) makse- ja arveldussüsteemide komitee ning Rahvusvahelise Väärtpaberijärelevalve Organisatsiooni põhimõtted finantsturu infrastruktuuride kohta (*3) või neid põhimõtteid rakendav õigusraamistik EMP välises riigis asuvate CSDde osas;
                        
                           (*1)  18. juuli 2012. aasta suunis EKP/2012/13 TARGET2-Securities kohta (ELT L 215, 11.8.2012, lk 19)."
                        
                        
                           (*2)  Euroopa Parlamendi ja nõukogu määrus (EL) nr 909/2014, 23. juuli 2014, mis käsitleb väärtpaberiarvelduse parandamist Euroopa Liidus ja väärtpaberite keskdepositooriume ning millega muudetakse direktiive 98/26/EÜ ja 2014/65/EL ning määrust (EL) nr 236/2012 (ELT L 257, 28.8.2014, lk 1)."
                        
                        
                           (*3)  CPMI-IOSCO Principles for Financial Market Infrastructures (aprill 2012)“;"
                        
                     
                  
                        2)
                     
                     
                        artikli 1 punkt 11 asendatakse järgmisega:
                        „11)   „turuinfrastruktuuri nõukogu“ (Market Infrastructure Board, MIB)– eurosüsteemi juhtorgan, mis on asutatud Euroopa Keskpanga otsusega (EL) 2019/166 (EKP/2019/3) (*4);
                        
                           (*4)  Euroopa Keskpanga otsus (EL) 2019/166, 25. jaanuar 2019, turuinfrastruktuuri nõukogu kohta ning millega tunnistatakse kehtetuks otsus EKP/2012/6 TARGET2-Securities juhatuse asutamise kohta (EKP/2019/3) (ELT L 32, 4.2.2019, lk 14).“;"
                        
                     
                  
                        3)
                     
                     
                        artikli 1 punkt 12 asendatakse järgmisega:
                        „12)   „väärtpaberite ja tagatiste turuinfrastruktuuride nõuanderühm“ (Advisory Group on Market Infrastructures for Securities and Collateral, AMI SeCo)– kasutatakse suunise EKP/2012/13 artikli 2 punktis 25 määratletud tähenduses;“;
                     
                  
                        4)
                     
                     
                        sõna „hindamisaruande“ artikli 3 lõikes 1 asendatakse sõnaga „enesehindamisaruande“;
                     
                  
                        5)
                     
                     
                        sõna „hindamisaruandes“ artikli 3 lõikes 2 asendatakse sõnaga „enesehindamisaruandes“
                     
                  
                        6)
                     
                     
                        artikkel 5 asendatakse järgmisega:
                        
                           „Artikkel 5
                           CSD viiele juurdepääsukriteeriumile vastavuse kestvus
                           
                              1.   CSD, kellel on juurdepääs T2S teenustele, peab pärast T2S-le üleminekut katkematult vastama CSD viiele juurdepääsu kriteeriumile ning:
                              
                                          a)
                                       
                                       
                                          tagama eelkõige iga-aastase ja asjakohaselt dokumenteeritud usaldusväärse enesehinnangu abil, et ta vastab jätkuvalt CSD esimesele, kolmandale, neljandale ja viiendale juurdepääsukriteeriumile;
                                       
                                    
                                          b)
                                       
                                       
                                          viivitamata esitama turuinfrastruktuuri nõukogule asjakohase pädeva asutuse viimase hinnangu tema vastavuse kohta määrusele (EL) nr 909/2014, makse- ja arveldussüsteemide komitee ning Rahvusvahelise Väärtpaberijärelevalve Organisatsiooni põhimõtetele finantsturu infrastruktuuride kohta (PFMI) või PMFId rakendavale õigusraamistikule. Kui selline eespool osutatud hinnang puudub, peab CSD esitama asjakohasel dokumentatsioonil põhineva enesehinnangu;
                                       
                                    
                                          c)
                                       
                                       
                                          taotlema asjaomase CSD süsteemi oluliste muutuste korral asjakohase pädeva asutuse uut hinnangut tema vastavuse kohta määrusele (EL) nr 909/2014, PFMI-le või PMFId rakendavale õigusraamistikule;
                                       
                                    
                                          d)
                                       
                                       
                                          teatama turuinfrastruktuuri nõukogule viivitamata sellest, et asjakohase pädeva asutuse hinnangus või enesehinnangus on tuvastatud mittevastavus mõnele CSD viiest juurdepääsukriteeriumist;
                                       
                                    
                                          e)
                                       
                                       
                                          turuinfrastruktuuri nõukogu nõudmisel esitama hindamisaruande, mis tõendab, et ta vastab endiselt CSD viiele juurdepääsukriteeriumile.
                                       
                                    
                           
                              2.   Turuinfrastruktuuri nõukogu võib läbi viia oma hindamise ja jälgida vastavust CSD viiele juurdepääsukriteeriumile või nõuda teavet CSD-lt. Kui turuinfrastruktuuri nõukogu otsustab, et CSD ei vasta ühele CSD viiest juurdepääsukriteeriumist, algatab ta suunise EKP/2012/13 artikli 16 alusel CSDdega sõlmitud lepingutes sätestatud menetluse.“;
                           
                        
                     
                  
                        7)
                     
                     
                        artiklites 3 ja 4 ning lisas asendatakse osutus T2Si programmi juhatusele osutusega turuinfrastruktuuri nõukogule“;
                     
                  
                        8)
                     
                     
                        artiklis 4 asendatakse osutus T2S nõuanderühmale osutusega väärtpaberite ja tagatiste turuinfrastruktuuride nõuanderühmale või AMI SeCo-le“;
                     
                  
                        9)
                     
                     
                        lisa muudetakse kooskõlas käesoleva suunise lisaga.
                     
                  
         
            Artikkel 2
            Üleminekusäte
            CSD teise juurdepääsukriteeriumi järgimise hindamise kestel kehtib asjaomaste pädevate asutuste hinnang Euroopa Keskpankade Süsteemi/Euroopa Väärtpaberiturujärelevalve Komitee soovituste osas väärtpaberiarveldussüsteemide kohta kuni asjaomast väärtpaberite keskdepositooriumi hinnatakse asjaomaste pädevate asutuste poolt määruse (EL) nr 909/2014, PFMI või PFMId rakendava õigusraamistiku suhtes.
         
         
            Artikkel 3
            Jõustumine
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Frankfurt Maini ääres, 7. juuni 2019
            
               
                  EKP president
               
               Mario DRAGHI
            
         
         
            (1)  ELT L 215, 11.8.2012, lk 19.
         
            (2)  16. novembri 2011. aasta otsus EKP/2011/20, millega kehtestatakse väärtpaberite keskdepositooriumidele TARGET2-Securities teenustele juurdepääsu kõlblikkuskriteeriumide rakendamise üksikasjalikud eeskirjad ja kord (ELT L 319, 2.12.2011, lk 117).
         
            (3)  CPMI-IOSCO Principles for Financial Market Infrastructures (aprill 2012).
         
            (4)  Euroopa Parlamendi ja nõukogu määrus (EL) nr 909/2014, 23. juuli 2014, mis käsitleb väärtpaberiarvelduse parandamist Euroopa Liidus ja väärtpaberite keskdepositooriume ning millega muudetakse direktiive 98/26/EÜ ja 2014/65/EL ning määrust (EL) nr 236/2012 (ELT L 257, 28.8.2014, lk 1).
         
            (5)  Euroopa Keskpanga 25. jaanuari 2019. aasta otsus (EL) 2019/166 turuinfrastruktuuri nõukogu kohta ning millega tunnistatakse kehtetuks otsus EKP/2012/6 TARGET2-Securities juhatuse asutamise kohta (EKP/2019/3) (ELT L 32, 4.2.2019, lk 14).
      
      
         
            LISA
            Otsuse EKP/2011/20 lisa muudetakse järgmiselt:
            
                        1)
                     
                     
                        II jagu asendatakse järgmisega:
                        „II.   CSD teise juurdepääsukriteeriumi rakendamise üksikasjad
                        
                        Selle kriteeriumi suhtes hindamise osas peab CSD esitama järgmised dokumendid:
                        
                                    a)
                                 
                                 
                                    EMP riigis asuv CSD esitab oma hinnangust tulenevad järeldused või tõendi talle asjaomase pädeva asutuse poolt antud loa kohta (kasutades hilisema kuupäevaga dokumenti) Euroopa Parlamendi ja nõukogu määruse (EL) nr 909/2014 alusel, (*1) kui selle määruse järgimise kohta tõendid puuduvad, peab CSD esitama enesehinnangu, mis on antud loa ja/või hinnanguga kooskõlas, või
                                 
                              
                                    b)
                                 
                                 
                                    EMP-välises riigis asuv CSD esitab oma hinnangust tulenevad järeldused või tõendi talle asjaomase pädeva asutuse poolt antud loa kohta (kasutades hilisema kuupäevaga dokumenti), mis on antud makse- ja arveldussüsteemide komitee ning Rahvusvahelise Väärtpaberijärelevalve Organisatsiooni põhimõtete suhtes finantsturu infrastruktuuride kohta (PFMI) (*2) või kohastel juhtudel PFMId rakendava õigusraamistiku alusel. Kui PMFId rakendava õigusraamistiku järgimise kohta tõendid puuduvad, esitab CSD enesehinnangu, mis on kooskõlas hinnangu ja/või loaga.
                                 
                              Kui asjaomane pädev asutus tuvastab puudused CSD poolt määruse (EL) nr 909/2014, PFMI või PFMId rakendava õigusraamistiku järgimises, esitab CSD turuinfrastruktuuri nõukogule kohased täpsustused, selgitused ja tõendid nende puuduste kohta. Väärtpaberite keskdepositoorium peab turuinfrastruktuuri nõukogule esitama ka hinnangus toodud asjaomase pädeva asutuse järeldused.
                        Kõik puudused, mis asjaomane pädev asutus on tuvastanud seoses CSD poolt määruse (EL) nr 909/2014, PFMI või PFMId rakendava õigusraamistiku järgimisega, ei tohi EKP nõukogu hinnangul ohustada turvalist ja tõhusat T2S teenuste osutamist.
                        Eespool osutatud teave töötatakse läbi asjakohase T2S teenustele juurdepääsu taotlemise ja CSD viiele juurdepääsukriteeriumile katkematu vastavuse korra alusel.
                        CSD vastab sellele CSD juurdepääsukriteeriumile, kui:
                        
                                    a)
                                 
                                 
                                    EMP riigis asuv CSD on saanud loa määruse (EL) nr 909/2014 alusel või positiivse hinnangu asjaomase pädeva asutuse hiliseimas hinnangus määruse (EL) nr 909/2014 suhtes; või
                                 
                              
                                    b)
                                 
                                 
                                    CSD asub EMP-välises riigis ja hiliseim asjaomase pädeva asutuse hinnang PFMI või PFMId rakendava õigusraamistiku suhtes on positiivne.
                                 
                              Kui CSD-le antakse luba või CSDd hinnatakse õigusraamistiku suhtes, mis ei ole PFMI ega määrus (EL) nr 909/2014, peab CSD esitama turuinfrastruktuuri nõukogu ja EKP nõukogu rahuldavad tõendid, et teda on hinnatud PMFI ja määrusega (EL) nr 909/2014 samaväärse taseme ja olemusega õigusraamistiku suhtes.
                        Kui asjakohase pädeva asutuse hinnang sisaldab konfidentsiaalset informatsiooni, esitab CSD vastavuse tõendamiseks üldkokkuvõtte või hindamisaruande järeldused.
                        
                           (*1)  Euroopa Parlamendi ja nõukogu määrus (EL) nr 909/2014, 23. juuli 2014, mis käsitleb väärtpaberiarvelduse parandamist Euroopa Liidus ja väärtpaberite keskdepositooriume ning millega muudetakse direktiive 98/26/EÜ ja 2014/65/EL ning määrust (EL) nr 236/2012 (ELT L 257, 28.8.2014, lk 1)."
                        
                        
                           (*2)  CPMI-IOSCO Principles for Financial Market Infrastructures (aprill 2012)“;"
                        
                     
                  
                        2)
                     
                     
                        lisatakse järgmine VI jagu:
                        „VI.   Üldsäte
                        
                        Kui CSD, kellel on juurdepääs T2S teenustele, ei vasta enam CSD viiele juurdepääsukriteeriumile, algatab turuinfrastruktuuri nõukogu CSDdega sõlmitud lepingutes sätestatud menetluse.“
                     
                  
               (*1)  Euroopa Parlamendi ja nõukogu määrus (EL) nr 909/2014, 23. juuli 2014, mis käsitleb väärtpaberiarvelduse parandamist Euroopa Liidus ja väärtpaberite keskdepositooriume ning millega muudetakse direktiive 98/26/EÜ ja 2014/65/EL ning määrust (EL) nr 236/2012 (ELT L 257, 28.8.2014, lk 1).
            
               (*2)  CPMI-IOSCO Principles for Financial Market Infrastructures (aprill 2012)“;“